Sport

In sport is in fysyk spul of tinkspul, dêr't neffens in reglemint wedstriden yn spile wurde foar in kampioenskip. Dat wol net sizze dat der allinnich soksoarte wedstriden spile wurde, mar mear dat der njonken de regels fan it spul, ek de regels binne foar it organisearjen fan wedstriden.

 Skiednis 
Sport is al bekind út de klassike âldheid. Yn it bysûnder wit men dat ferskate steaten doe spullen organisearren. De ferneamdste fan dy spullen wienen de Olympyske Spullen. Yn de moderne tiid krige de ynternasjonale sport mei it opkommen fan de naasjes in grutte ympuls, wat úteinlik laat hat ta de hjoeddeiske opset mei lânskampioenskippen en wrâldkampioenskippen.

 Typysk Fryske sporten 
 Fierljeppen
 Frysk Damjen
 Keatsen
 Skûtsjesilen

 Kategoryen 
Sporten kinne nei kenmerkende hanneling yn kategoryen opdield wurde. Hjir in yndieling yn kategoryen, mei foar eltse kategory wat foarbylden:
 Fjochtsporten 
Sporten dêr't op in formele wize by fochten wurdt:
 Boksen
 Judo 
 Karate
 Skermjen
 Wrakseljen

 Doelsporten 
Sporten dêr't by besocht wurdt de bal, of wat oars, yn it doel fan de tsjinstander te spyljen:
 Basketbal
 Fuotbal
 Hânbal
 Hockey
 Kuorbal
 Rugby

 Slachsporten 
Sporten dêr't by besocht wurdt de bal sa werom te spyljen dat de tsjinstander in fout makket:
 Follybal
 Honkbal 
 Keatsen
 Krikket
 Muorrekeatsen
 Skwash 
 Softbal
 Tennis
 Tafeltennis

 Handigenssporten 
Sporten dêr't in doel rekke of helle wurde moat. In kenmerk fan dizze sporten is dat der gjin trochgeande ynteraksje is:
 Bôgesjitten
 Bowling
 Darts
 Golf
 Kloatsjitten
 Kurling

 Doersporten 
By dizze sporten giet it meast om it ôflizzen fan in ôfstân yn sa min mooglik tiid. It komt lykwols ek foar dat der in sa grut mooglike ôfstân yn in beskate tiid ôflein wurde moat.
 Hurdfytserij
 Hurdrinnen
 Hurdwanneljen
 Prikslydzje
 Reedriden
 Skyen
 Swimmen

 Machtsporten 
Sporten dêr't op ien stuit gâns de prestaasje levere wurde moat:
 Diskussmiten
 Fierljeppen
 Gewichtheffen
 Heechspringen
 Pealsmiten
 Spearsmiten 

 Behearskingssporten 
Alhoewol't dizze sporten faak besibbe binne mei de doersporten is hjir de útfiering it doel:
 Keunstdûken
 Sierriden
 Syngroanswimmen
 Skânsspringen
 Turnjen

 Stjoersporten 
Dizze sporten binne dwaande mei it behearskjen fan it ûnbehearskbere: in auto, in boat, in hynder. It doel kin de faasje wêze, mar ek de graasje:
 Autosport
 Hynstesport
 Loftsport
 Motorsport
 Roeien
 Silen

 Tinksporten 
Dit binne sporten dy't meast op geastlike feardigens oankommme:
 Bridge
 Poalsk Damjen
 Frysk Damjen
 Go
 Skaken

 Kombinaasjesporten 
Der binne ek sporten dy't opset binne as kombinaasje fan twa of mear oare sporten:
 Biatlon
 Fiifkamp
 Sânkamp
 Triatlon
 Tsienkamp

 Oare yndielings 
Njonken nei type hanneling wurde sporten ek op oare wizen yndield:
 Atletyk
 Balsporten
 Wettersporten
 Wintersporten

 Sportwrâld 
De sportwrâld is almeast organisearre yn sportferienings, lanlike sportferienings en wrâldsportassosjaasjes. In bysûnder plak wurdt ynnaam troch de organisaasjes fan sporteveneminten, lykas de Olympyske Spullen.

 Gallery 

 Sjoch ek 
20 px Tema:Sport – Wikipedy hat ek in temaside oer sport

 Keppeling om utens 



Kategory:Maatskippij
Kategory:Fermaak
Kategory:Frije tiid
Kategory:Kompetysje
Kategory:Lienwurd út it Ingelsk